《四失诗和徐文长韵 其三 失貂》
明代·陈子升

潦倒风尘须发黄，生涯归问五仙羊。秺侯七叶还西汉，季子千仙散洛阳。

火鼠不灰凭造化，青蚨无种信空囊。美人几有襜褕赠，大醉吟诗雪到床。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。